આ કેસની મળતી વિગતો પ્રમાણે, દહેગામના કડજોદરા ગામે રહેતા મંજુલાબેન જગતસિંહ ઝાલાએ રખિયાલ પોલીસ સ્ટેશનમાં ફરિયાદ નોંધાવી હતી કે, તેમના પતિ ફતેસિંહ જગતસિંહ ઝાલાએ તેમની સાથે ઝગડો કરી તું મારા બાપની સેવા કેમ કરતી નથી તેમ કહીને મંજુલાબેનને મારી નાંખવાના ઇરાદે પ્રાઇમસમાંથી કેરોશીન છાંટીને આગ ચાંપી હતી ત્યાર બાદ તેમને અમદાવાદ સિવિલ હોસ્પિટલમાં દાખલ કરવામાં આવ્યા હતા અને સારવાર બાદ રજા આપવામાં આવી હતી જો કે, દોઢ મહિના પછી મંજુલાબેનનું મોત થયું હતું આ સંદર્ભે રખિયાલ પોલીસ સ્ટેશનમાં આઇપીસી કલમ ૩૦૨ તથા ૩૦૭ મુજબ ગુનો નોંધવામાં આવ્યો હતો.